สวัสดีค่ะหนูประจำเดือนไม่มาหนูอยากทราบปัจจัยหลายๆอย่างหนูมีเพศสัมพันธ์กับแฟนเดือนละครั้งหนูจะกินยาคุมฉุกเฉินเดือนละครั้งแต่รอบล่าสุดหนูไม่ได้กินเพราแฟนหนูใส่ถุงยางแล้วประจำเดือนหนูเดือนนี่มันไม่มาเลย8วันแล้วค่ะหนูอยากทราบว่าหนูจะท้องไหมแล้วที่เมนไม่มามันเกี่ยวกับผลของยาไหม
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2% หากป้องกันด้วยยาคุมกำเนิดชนิดต่างๆเช่นยาคุมแบบแผงรายเดือน ฉีดยาคุม ฝังยาคุมนั้น ประสิทธิภาพสูงเช่นกัน โอกาสตั้งครรภ์น้อยกว่า 1% ส่วนการใช้ยาคุมฉุกเฉินนั้นไม่ควรใช้บ่อยๆ เพราะประสิทธิภาพต่ำกว่าประเภทอื่น สามารถลดโอกาสการตั้งครรภ์ได้ที่ประมาณ 80-90%จากที่กล่าวมานั้น โอกาสตั้งครรภ์มีได้น้อย ถ้าเพศสัมพันธ์ในรอบเดือนล่าสุดใส่ถุงยางอนามัยป้องกัน ผลของยาไม่ควรมีผลมาจนถึงรอบเดือนถัดไปเบื้องต้นถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆเช่นความผิดปกติของมดลูกหรือรังไข่ที่อาจมีอยู่ต่อไป